Lav et referat af nedenstående tekst:

Tekst:
- Det er jo for sindssygt, at man skal holde i nødsporet. Sådan siger bilisten Mike Olesen Nielsen til TV2 Nord mandag morgen fra sin grønne Volvo på en holdeplads efter afkørslen Øster Uttrup Vej i Aalborg. Artiklen fortsætter efter videoen Tilbagevendende situation Også tømrerlærlingen Anders Lassen oplever den farlige situation, når han skal møde kl. 8 på teknisk skole. - Jeg synes, det er helt forfærdeligt, at man skal holde i kø. Og man ender med at holde i nødsporet. Det er slet ikke forsvarligt, siger Anders Lassen. De farlige situationer opstår, når bilister, der skal benytte afkørslen ved Øster Uttrup Vej, for sent opdager, at nødsporet er inddraget til afkørsel. Bilisterne bremser derfor hårdt op for at kunne komme ind i nødsporet, når der er plads. Og det er ikke kun mandag morgen, problemerne opstår: - Det er sådan set hver morgen, når vi skal møde ind på teknisk skole til kl. 8. - Når du det altid til tiden? - Oftest gør jeg, men der mange, der ikke gør. Parkering og kørsel i nødsporet er ulovligt Nordjyllands Politi er opmærksomme på situationen omkring Øster Uttrup Vej og definerer det som et kapacitetsproblem. - Det er en uheldig situationen. Der er simpelthen for mange køretøjer i spidsbelastninger i forhold til afkørselsmulighederne, for det er ikke det, nødsporet er beregnet til, siger Thomas Ottesen, politikommissær og leder for operativ færdsel i Nordjylland og fortsætter: - Mængden af køretøjer gør, at bilisterne føler, at de kan komme hurtigere frem eller give plads ved at trække ud i nødsporet. Både parkering og kørsel i nødsporet er ulovligt og er dermed foreneligt med en bøde. Nordjyllands Politi har flere gange været til stede med civilpatruljer og mortorcykelpatruljer og haft bødeblokken fremme i stor stil. - Den rigtige løsning, uanset hvor træls og hvor tidskrævende det er, er at trække ind i første vognbane og holde i kø, indtil man kan benytte afkørslen, som den er beregnet til, siger politikommissær Thomas Ottesen. Må køre hjemme fra en halv time tidligere Rikke Langagergaard oplever også hver morgen at blive tvunget til at bruge nødsporet som afkørslen. - Det gør jeg næsten hver morgen, men hvis jeg kører tidligere, skal jeg ikke holde så lang tid i nødsporet, siger Rikke Langagergaard. - Hvor meget tidligere skal du afsted for at undgå det? - Det skal jeg nok en halv time tidligere. Det kunne da gøres bedre, tænker jeg.

Referat:
Bilister på E45 i nordgående retning oplever, at nødsporet inddrages til afkørsel, når de skal bruge afkørslen ved Øster Uttrup. Det skaber farlige situationer, lyder det fra bilisterne selv.